**3047 Издаване на становище относно спазване на граничните стойности на показателите за шум.** Регионалните здравни инспекции издават становище за спазване на граничните стойности за шум, въз основа на представени документи и проверка за съответствие на стойностите на показателите за шум, посочени в протокола от измерването на акредитирана лаборатория.

* **На основание на:**

Закон за защита от шума в околната среда - чл. 16б

* **Услугата се предоставя и като вътрешно-административна:**

Не

* **Орган по предоставянето на административната услуга:**

Директор

* **Срок за предоставяне:**

10 дни от подаване на заявлението или 5 дни от отстраняване на констатираните несъответствия

* **Срок на действие на документа/индивидуалния административен акт:**

безсрочен срок на действие

* **Орган, осъществяващ контрол върху дейността на органа по предоставянето на услугата:**

Министър на здравеопазването

* **Орган, пред който се обжалва индивидуален административен акт:**

Административен съд-Кюстендил

* **Ред, включително срокове за обжалване на действията на органа по предоставянето на услугата:**

По реда на Административнопроцесуалния кодекс в 14-дневен срок

* **Електронен адрес, на който се предоставя услугата:**
	+ [**www.rzi-kn.net**](http://www.rzi-kn.net/)
* **Електронен адрес за предложения:**
	+ **rzi@rzi-kn.net**

**Заявител на услугата:**

Физически или юридически лица и еднолични търговци, които подават заявление пред общинската или районната администрация за работно време при откриване на обекти по чл.16а, ал.1, както и за промяна на работното им време, при условия и по ред, определени с наредба на съответния общински съвет.

**Необходими документи**

1. Заявление по образец, което може да бъде изпратено и поелектронен път, подписано с усъвършенстван електронен подпис, усъвършенстван електронен подпис, основан на квалифицирано удостоверение за електронни подписи, или квалифициран електронен подпис съгласно изискванията на Регламент (ЕС) № 910/2014 на Европейския парламент и наСъветаот 23 юли 2014 г. Относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО (ОВ, L 257/73 от 28 август 2014 г.) и на Закона за електронния документ и електронните удостоверителни услуги и Закона за електронното управление;

2.Декларация, че са изпълнени изискванията на Закона за устройство на територията – при промяна на предназначението на помещението;

3.Копие на документ, удостоверяващ въвеждането на строежа в експлоатация съгласно Закона за устройство на територията;

4. Копие на документ, удостоверяващ правото за ползване на обекта;

5. Протокол от извършено измерване на нивото на шума, излъчван от обекта в рамките на заявеното работно време, в съседни жилищни помещения, които са в непосредствена близост до обекта или граничат с него;

6. Документ за платена държавна такса.

**Начин на подаване надокументите:**

Необходимите документи се подават лично или чрез упълномощено лице.

Заявлението за предоставянето на административната услуга може да бъде подадено:

- в центъра за административно обслужване на РЗИ-Кюстендил-писмено или устно;

-по факс – 078 55 24 53;

- на електронна поща: rzi@rzi-kn.net;

-чрез лицензиран пощенски оператор;

Заявената устно административна услуга, се отразява в протокол, който се подписва от заявителя и от длъжностното лице, което е приело искането и е съствали протокола. Протоколът е неизменна част от изискуемите документи, необходими за предоставяне на административната услуга. Полученото по електронен път заявление е електронно подписано и е окомплектовано с изискуемите документи.

**Вътрешен ход на процедурата:**

Целта на услугата е получаване на становище, относно спазване на граничните стойности на показателите за шум, определени с наредбата по чл.11,т.5 от Закона за защита от шума в околната среда - Наредба № 6 от 26 юни 2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, методите за оценка на стойностите на показателите за шум и на вредните ефекти от шума върху здравето на населението

1.Заявлението и прилежащите документи се подават в центъра за административно обслужване на РЗИ -Кюстендил, където се входира в АИС Архимед ио получава входящ номер и се насочва за резолюция по общия ред на вътрешния документооборот.

2.Отговорните служители извършват проверка на представените документи и извършват проверка за съответствие на стойностите на показателите за шум, посочени в протокола по т.5 с изискванията на наредбата по чл.11, т.5 от ЗЗШОС.

3.В срок от 10 дни от подаване на заявлението се изготвя становище, което се подписва от директора на РЗИ-Кюстендил.

4.Всяко становище се издава в три екземпляра, от които един сепредоставя на заявителя или на упълномощено от него лице, един остава в центъра за админиcтративно обcлужване на инспекцията и един в архива на отдел ДЗКПБПЗ.

5.Готовият документ се получава от центъра за административни услуги на РЗИ по данни за входящия номер на заявлението, лично от заявителя или от упълномощено от него лице.

6.При констатиране на несъответствия с изискванията на действащото законодателство и/или непълнота на представените документи се дава предписание и се определя срок за привеждане в съответствие с изискванията на Наредбата по чл.11, т.5 и/или за отстраняване на непълнотите в документите, който е не по-дълъгот 14 дни, като срокът по ал. 5 спира да тече.

7.В срок до 10 дни от изтичането на срока по т.6 РЗИ измерване на нивото на шума, излъчван от обекта в рамките на заявеното работно време, в случаите, когато са констатирани несъответствия с изискванията на наредбата по чл.11, т.5, и съставя констативен протокол.

8.РЗИ издава становището по ал.2 при изпълнено предписание в срок до 5 дни от извършване на измерването по т.7 и/или от отстраняване на непълнотите в документите.

9.При констатиране на неизпълнение на предписанието по т.8 директорът на РЗИ прави мотивиран отказ за издаване на становището и в срок до 7 дни писмено уведомява лицето, подало заявлението. В този случай процедурата по издаване на становище се прекратява, за което писмено се уведомяват и съответните държавни и общински органи.

10.Отказът по т.9 може да се обжалва по реда на АПК, като обжалването не спира изпълнението.

11. При промяна на обстоятелствата, при която е издадено становището, се издава ново становище по реда на т.1-9.

**Резултат от услугата:**

Издаване на Становище, относно спазване граничните стойности на показателите за шум

**За услугата се заплаща фиксирана цена на стойност 40 лв.**

Събира се държавна такса, съгласно чл.29г, Приложение №4, код 06.04 от Тарифа на таксите, които се събират от органите на държавния здравен контрол и Националните центрове по проблемите на общественото здраве по Закона за здравето (изм. и доп. ДВ бр.17 от 23 февруари 2018 г.) – 40 лв.

За измерване, което се прави когато са констатирани несъответствия с изискванията на Наредбата, в зависимост от източника на шум, се събира държавна такса в размер на 7 лв за 1 точка, съгласно Тарифа на таксите, които се събират от органите на държавния здравен контрол и Националните центрове по проблемите на общественото здраве по Закона за здравето, Приложение №4, код 01.04.02.

Административната услуга може да бъде заплатена по един от следните начини:

-в центъра за административно ослужване в брой;

-в центъра за административно обслужване с банкова карта чрез ПОС терминално устройство;

-по банков път по сметка:

**IBAN: BG08STSA93003100761601**

**Банка: ДСК ЕАД, BIC: STSABGSF**

Регионална здравна инспекция-Кюстендил (РЗИ-Кюстендил)

**Образци и формуляри**

Заявление по образец